SA'ners kwaad oor skyfies van mark af gehaal is | Maroela Media
Lay's Suid-Afrika het onlangs aangekondig dat hul gewilde sout-en-asyn-geur aartappelskyfies van die mark afgehaal is en dat dit nie meer in winkels beskikbaar sal wees nie.
Lay's het dié nuus op Twitter aangekondig en sedertdien het aanhangers van dié peuselhappies hul misnoeë oor dié besluit uitgespreek.
"Dink asseblief weer oor die sout-en-asyn-besluit. Dit was die enigste geur!" het een aanhanger geskryf.
"Ek is uiters teleurgesteld in jul besluit om die sout-en-asyn-geur te staak. Dit was duidelik nié 'n besluit wat jul verbruikers in ag geneem het nie," het 'n ander kwaai Twitter-gebruiker gesê.
Talle ander aanhangers van dié geur het laat hoor dat hulle nie meer Lay's-skyfies sal koop nie omdat sout-en-asyn hul gunstelinggeur was.
Sedert Lay's se aankondiging het talle aanlyn winkels die prys van die sout-en-asyn-skyfies aansienlik verhoog en na belaglike pryse opgeskuif. Van die winkels verkoop nou self 'n pak Lay's sout-en-asyn-skyfies vir soveel as R400 elk.
kyk, so baie soos wat ek van dit hou, sal ek not a ticky R400.00 betaal vir die chips nie. Nee wat sal dan nou maar net aanbeweeg na 'n ander brand tot ek ry wat ek van hou.
Dit was oor die algemeen skaars ek vrek ook sout en asyn chips…chips oor die algemeen!!
Lay's se Sout en Asyn was om een of ander rede baie skaar op die winkels se rakke gewees. Miskien as dit meer beskikbaar was, sou mense dit meer gekoop het. Ek koop nou maar Simba se Sout en Asyn as ons lus is vir 'n Chippie.
Nee wat, popcorn met sout en asyn geursel bly maar die baas. Ek het al agter gekom dat veral sout en asyn chips al hoe minder sout en (daai kiewe trek) asyn proe.
Ek moet saam stem dat die Lays baie lekker is, maar daar is alternatiewe. Maar hou nou dop, oor 6 maande is dit terug op die mark (By popular demand) teen 'n aansienlike prys verhoging
Dit is maar soos alles wat ons van hou. Hulle besluit namens ons. Onthou julle Chambelains vir maagkrampe? My ouma het dit al as kind in gekry. Ek het daarmee groot geword,en so my kinders. Maar ons regering het besluit die alkholvlak is te hoog en die maak daarvan gestaak. Daar was niks beter vir maagkrampe nie, en daar sal ook nie weer wees nie. Dieselfde met baie ander goed en net so nou met hierdie skyfies. Dit eintlik maar op komunisme neer. Jy sal doen, eet wat ookal "ons" vir jou sê en nie wat jy wil nie.